08/05/2014 | Administración LocalMunicipal
Ferrol
Facenda e Patrimonio
Aprobación definitiva taxa axuda no fogar 2014

Por acordo plenario de 27/02/2014 aprobouse provisionalmente a modificación da Ordenanza fiscal reguladora da taxa pola prestación do servizo público de axuda no fogar. No período de información ó público non se presentaron ningunhas alegacións. O RDL 2/2004 polo que se aproba o texto refundido da lei reguladora das Facendas Locais no seu artigo 17 parágrafo 3 que no caso de que non se presenten alegacións ó acordo provisional entenderase este definitivamente aprobado sen necesidade dun novo acordo plenario. O texto literal do acordo provisional elevado a definitivo en virtude do disposto anteriormente é o seguinte: O artigo 5 queda redactado como segue: “Artigo 5.- Tarifa. Virá determinado pola aplicación ao custo do servizo das seguintes porcentaxes: 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo. Nos demáis supostos, aplicarase a táboa anterior, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado.4.- En ningún caso o importe da participación económica que deberá ingresar a persoa beneficiaria en concepto de pagamento, poderá exceder o 90% do custo do servizo determinado en termos de prezo/hora.5.- No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: En todo caso, o custo do servizo de axuda no fogar libre concorrencia prezo hora de prestación do servizo é de 13,29 euros con IVE. O prezo hora será revisable á finalización do contrato coa empresa e segundo o IPC.” O artigo 7 queda redactado como segue: Os períodos obxecto de liquidación terán carácter trimestral. A obriga do pagamento da taxa regulada nesta Ordenanza nace desde que se inicie a prestación do servizo e se rexe de acordo coa Ordenanza municipal reguladora do servizo de axuda no fogar. Anualmente, nos meses de xaneiro e febreiro, ou no caso de producirse cambios na situación persoal, ás persoas beneficiarias do servizo xustificarán documentalmente a súa situación económica e patrimonial, para os efectos de actualizar a súa capacidade económica e, no seu caso, a taxa que deberá pagar segundo se establece no Regulamento de Axuda no Fogar.” O artigo 11 queda redactado como segue: De conformidade co artigo 56.7 de Lei 13/2008, de Servizos Sociais de Galicia, en todo caso, os ingresos que recade o concello de Ferrol en concepto de achega das persoas usuarias para a súa participación no custo dos servizos sociais comunitarios estarán afectados ao financiamento dos servizos que reciban.” A disposición derradeira queda redactada como segue: “A redacción da presente ordenanza fiscal entrará en vigor, e comezará a aplicarse, o día da súa publicación no Boletín Oficial da Provincia (BOP), e permanecerá en vigor ata a súa modificación ou derrogación expresa”. O que se fai público para xeral coñecemento, podendo interponerse recurso contencioso administrativo contra os acordos elevados a definitivos no prazo de dous meses, contados a partir da publicación deste edicto no Boletín Oficial da Provincia, perante a Sala do Contencioso Administrativo do Tribunal Superior de Xustiza de Galicia. Ferrol, O alcalde Asdo.: Jose Manuel Rey Varela